Document ID: 31997D0175

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1996 σχετικά με τη θέσπιση μεθόδων ελέγχου για τη διατήρηση του καθεστώτος των επισήμως απαλλαγμένων από του βρουκέλλωση αγελών βοοειδών σε ορισμένα κράτη μέλη και περιφέρειες των κρατών μελών (Κείμενο που παρουσιάζει ενδιαφέρον για τον ΕΟΧ) (97/175/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 95/25/ΕΚ (2), και ιδίως το άρθρο 3, παράγραφος 13,
Εκτιμώντας:
ότι πάνω από το 99,8 % των αγελών βοοειδών στα κράτη μέλη και στις περιφέρειες που αναφέρονται στα παραρτήματα έχουν δηλωθεί επισήμως απαλλαγμένα από τη βρουκέλλωση, κατά την έννοια του άρθρου 2 στοιχείο ε) της οδηγίας 64/432/ΕΟΚ, και ότι πληρούν τους όρους για αυτόν το χαρακτηρισμό επί 10 έτη τουλάχιστον 7 ότι δεν έχει σημειωθεί κατά τα τελευταία 3 έτη καμία περίπτωση άμβλωσης λόγω μόλυνσης από βρουκέλλα 7
ότι, για να διατηρηθεί ο χαρακτηρισμός του επισήμως απαλλαγμένου από τη βρουκέλλωση, είναι αναγκαίο να θεσπιστούν μέτρα ελέγχου που εξασφαλίζουν την αποτελεσματικότητά του και που είναι προσαρμοσμένα στην ειδική υγειονομική κατάσταση των αγελών βοοειδών σε αυτά τα κράτη μέλη και τις περιφέρειες που αναφέρονται στα παραρτήματα 7
ότι, για να παγιωθεί και να απλουστευθεί η κατάσταση που αφορά αυτό το θέμα, πρέπει να καταργηθούν ορισμένες προηγούμενες αποφάσεις της Επιτροπής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη και οι περιφέρειες που αναφέρονται αντίστοιχα στα παραρτήματα Ι και ΙΙ πληρούν τους όρους που θεσπίζονται στην οδηγία 64/432/ΕΟΚ, άρθρο 3 παράγραφος 13, στο βαθμό που τουλάχιστον το 99,8 % των αγελών βοοειδών έχουν δηλωθεί επισήμως ως απαλλαγμένα από τη βρουκέλλωση κατά την έννοια του άρθρου 2 στοιχείο ε) της οδηγίας 64/432/ΕΟΚ, επί τουλάχιστον 10 έτη και όταν δεν έχει καταγραφεί καμία περίπτωση άμβλωσης λόγω μόλυνσης από βρουκέλλα επί 3 έτη τουλάχιστον.
Άρθρο 2
Όλες οι αγέλες βοοειδών που βρίσκονται στα κράτη μέλη και τις περιφέρειες που αναφέρονται αντίστοιχα στα παραρτήματα Ι και ΙΙ αναγνωρίζονται ως επισήμως απαλλαγμένες από τη βρουκέλλωση υπό την προϋπόθεση, τουλάχιστον, ότι εξακολουθούν να πληρούνται οι όροι που θεσπίζονται στα άρθρα 3, 4, 5.
Άρθρο 3
1. Θεσπίζεται ένα σύστημα προσδιορισμού που καθιστά δυνατό τον εντοπισμό, για κάθε βοοειδές, των αγελών προέλευσης και διέλευσης.
2. Όλες οι περιπτώσεις και οι ύποπτες περιπτώσεις βρουκέλλωσης πρέπει να κοινοποιούνται στις αρμόδιες αρχές, οι οποίες θα μεριμνήσουν για την πραγματοποίηση επίσημης έρευνας που να περιλαμβάνει ορολογική δοκιμασία, σύμφωνα με μία μέθοδο που θεσπίζεται στο παράρτημα Γ της οδηγίας 64/432/ΕΟΚ.
3. Όταν διερευνώνται αμβλώσεις για τις οποίες υπάρχει υποψία ότι οφείλονται σε μόλυνση από βρουκέλλα, πρέπει να λαμβάνονται κατάλληλα δείγματα για μικροβιολογική εξέταση. Ιδανικά, σε τέτοιες περιπτώσεις, η δειγματοληψία για ορολογική δοκιμασία πρέπει να πραγματοποιείται τουλάχιστον 14 ημέρες μετά την άμβλωση.
4. Όταν υπάρχει υποψία ότι ένα ζώο έχει προσβληθεί από βρουκέλλωση, πρέπει να κρατείται σε αυστηρή απομόνωση και το καθεστώς της επισήμως απαλλαγμένης από τη βρουκέλλωση αγέλης αναστέλλεται εν αναμονή της απόφασης σχετικά με την υγεία του ζώου.
5. Εάν επιβεβαιωθεί η υποψία βρουκέλλωσης, είτε με ορολογική δοκιμασία είτε με κλινική ή εργαστηριακή εξέταση, ανακαλείται το καθεστώς της αγέλης προέλευσης και διέλευσης ως επίσημα απαλλαγμένης από βρουκέλλωση.
Άρθρο 4
Η ισχύς καθεστώτος αγέλης επίσημα απαλλαγμένης από βρουκέλλωση αναστέλλεται έως ότου:
- απομακρυνθούν από την αγέλη όλα τα ζώα που θεωρήθηκαν μολυσμένα,
- απολυμανθούν οι εγκαταστάσεις και τα εργαλεία,
- όλα τα βοοειδή ηλικίας μεγαλύτερης των 12 μηνών που απομένουν έχουν αντιδράσει αρνητικά σε τουλάχιστον δύο επίσημες δοκιμές σύμφωνα με το παράρτημα Γ της οδηγίας 64/432/ΕΟΚ, η πρώτη εκ των οποίων διενεργήθηκε τουλάχιστον ένα μήνα μετά την απομάκρυνση του μολυσμένου ζώου από την αγέλη και η δεύτερη τουλάχιστον τρεις μήνες μετά την πρώτη.
Άρθρο 5
Λεπτομέρειες για οποιαδήποτε αγέλη που έχει προσβληθεί από βρουκέλλωση, καθώς και μια έκθεση επιδημιολογίας κοινοποιούνται στην Επιτροπή χωρίς καθυστέρηση 7 νοείται ως αγέλη που έχει προσβληθεί από βρουκέλλωση η αγέλη προέλευσης ή διέλευσης η οποία θεωρείται ότι έχει μολυνθεί από βρουκέλλωση.
Άρθρο 6
Καταργούνται οι αποφάσεις της Επιτροπής, 79/837/ΕΟΚ (3), 80/775/ΕΟΚ (4), 94/960/ΕΚ (5) και 95/74/ΕΚ (6).
Άρθρο 7
Η παρούσα απόφαση εφαρμόζεται από την 1η Ιανουαρίου 1997.
Άρθρο 8
Η παρούσα απόφαση απευθύνεται στα κράτη μέλη.
Βρυξέλλες, 18 Δεκεμβρίου 1996.

Labels: 0
18
6